Patrick Andrews
Patrick „Pat“ Andrews is en Diplomaat ut Belize.

Andrews hett 1973 en Bachelor of Science in Weertschopswetenschoppen an de Kansas State University maakt. Na dat Studium hett he för de Scotiabank arbeidt un weer as Banker in de Länner Bahamas, Grenada, Costa Rica, El Salvador, Puerto Rico un Kanada aktiv. In dat Johr 2002 hett de Scotiabank em to’n Country Manager för Belize maakt. 2007 is he Honorarkunsel von Belize in Kanada worrn.

Von September 2015 bet 2017 weer he Baadschopper von Belize in de USA un Stännigen Vertreder von Belize bi de Organisatschoon von Amerikaansche Staten in Washington D.C.

Von Juli 2017 bet Januar 2020 weer Andrews as Nafolger von Lawrence Sylvester CEO in dat Butenministerium von Belize.

In’n Februar 2020 hett he dat Amt as Generaalkunsel för Belize in dat Generaalkunselaat in New York City (USA) övernahmen.

Andrews is verheiraadt mit siene Fro Chita, mit de he een Söhn un een Dochter hett. Andrews sien Broder weer de Politiker Joseph Andrews. Sien Brodersöhn is Patrick Jason Andrews.

Ehren 

To Königin Elisabeth II. ehren Geboortsdag 2014 is Andrews Member of the Order of the British Empire worrn.

Footnoten 

Mann
Diplomaat (Belize)
Börger von Belize
Boren in dat 20. Johrhunnert